Toshkentda Koreyaga ishga jo‘natish va’dasiga ishongan kishi 15 mln so‘mdan ortiq pulidan ayrildi

Toshkentning Yunusobod tumanida 37 yoshli Ibrohimjon J. 30 yoshli Fozil B.ning ishonchiga kirib, uni Janubiy Koreyaga ishga jo‘natishini va’da qilgan.
O‘zining “xizmatlari” uchun 15 million 310 ming so‘m olib, va’dasida turmasdan, pullarni o‘z ehtiyojiga sarflab yuborgan.
Holat yuzasidan Jinoyat kodeksining 168-moddasi (“Firibgarlik”) bo‘yicha jinoiy ish qo‘zg‘atilgan.

“Hurmatli hamshaharlar va Toshkent mehmonlari. Ogoh bo‘ling. Muammoingizni hal qilishini bildirgan to‘g‘ri kelgan odamga ishonmang”, — deyiladi Toshkent shahar IIBB matbuot xizmati axborotida.